ΓΡΑΠΤΗ ΕΡΩΤΗΣΗ E-1365/01

υποβολή: Cristiana Muscardini (UEN) προς την Επιτροπή

(7 Μαΐου 2001)

Θέμα: Συμφωνία συνεργασίας μεταξύ της Ευρωπαϊκής Κοινότητας και του Πακιστάν

Αξιόπιστες πηγές έχουν από καιρό αποκαλύψει ότι το Πακιστάνποστηρίζει, με τεράστια οικονομική και στρατιωτική βοήθεια, το αιμοσταγές και σκοταδιστικό καθεστώς τον Ταλιμπάν στο Αφγανιστάν. Το καθεστώς αυτό δέχεται από καιρό δικαιολογημένες επικρίσεις από όλες τις χώρες της Ένωσης και το Ευρωπαϊκό Κοινοβούλιο για την πολιτική του, η οποία το λιγότερο που μπορεί να ειπωθεί είναι ότι δεν σέβεται τα ανθρώπινα δικαιώματα. Κατά την πρόσφατη επίσκεψή του στο Ευρωπαϊκό Κοινοβούλιο, στο Στρασβούργο, ο αρχηγός Massud, θαρραλέος ηγέτης της αντιπολίτευσης στο καθεστώς αυτό στη χώρα του, έδωσε εκτεταμένες αποδείξεις για την ανάμιξη του Πακιστάν στις εσωτερικέςποθέσεις του Αφγανιστάν.

Στο πλαίσιο των διαπραγματεύσεων τις οποίες διεξάγει η Ευρωπαϊκή Επιτροπή με το Πακιστάν για τη σύναψη σημαντικής και πολύπτυχης συμφωνίας συνεργασίας, που αναμένεται να αποδεσμεύσειπέρ της χώρας αυτής τεράστιες οικονομικές ενισχύσεις, η Επιτροπή:

1. μπορεί να δώσει πληροφορίες για τη σημερινή κατάσταση των διαπραγματεύσεων;

2. θεωρεί λογικό και πολιτικά σκόπιμο να συνεχίζει τις διαπραγματεύσεις, τουλάχιστον για τα τμήματα που συνεπάγονται ουσιαστικές ενισχύσεις στο Πακιστάν, ως βάση αναφοράς της συνεργασίας;

3. θεωρεί ενδεδειγμένη μία παρόμοια συμφωνία, ενόσω η χώρα αυτή διατηρεί στη ζωή με την άμεση ενίσχυσή της ένα αντιλαϊκό, ωμό και σκοταδιστικό καθεστώς;

4. δεν θεωρεί, αντίθετα, ότι είναι δυνατόν να χρησιμοποιήσει τις διαπραγματεύσεις για τη συμφωνία, που θεωρείται τόσο σημαντική για το Πακιστάν, ως χρήσιμο μέσο πολιτικής πίεσης, προκειμένου να πεισθεί η χώρα αυτή να σταματήσει, ή τουλάχιστον να μετριάσει, τη βοήθεια που δίνει ως τώρα στο καθεστώς των Ταλιμπάν;

Απάντηση του κ. Patten εξ ονόματος της Επιτροπής

(25 Ιουνίου 2001)

Ηπογραφή της συμφωνίας συνεργασίας ΕΕ-Πακιστάν ανεβλήθη επάόριστον μετά το στρατιωτικό πραξικόπημα της 12ης Οκτωβρίου 1999. Προηγουμένως είχαν περατωθεί διαπραγματεύσεις με την μονογραφή της συμφωνίας στις 22 Απριλίου 1998. Εν αναμονή της νέας συμφωνίας, ισχύει πάντα η προηγούμενη συμφωνία της 26ης Απριλίου 1986.

Η Επιτροπή γνωρίζει πλήρως ότι η νέα συμφωνία θεωρεί βασικό στοιχείο το σεβασμό των ανθρωπίνων δικαιωμάτων και των δημοκρατικών αρχών, όπως διατυπώνεται στο άρθρο 1. Για το λόγο αυτό, το Συμβούλιο και η Επιτροπή δεν προχώρησαν στηνπογραφή της συμφωνίας μετά το στρατιωτικό πραξικόπημα.

Κατά τη διάρκεια ad-hoc πολιτικών συζητήσεων με το Πακιστάν, τον Νοέμβριο 2000, η Τρόικα της Ένωσης κατέστησε σαφές ότι η περαιτέρω πρόοδος για τη βελτίωση των σχέσεων εξαρτάται από απτά βήματα με στόχο την επιστροφή της δημοκρατίας.

Η Επιτροπή εμμένει στην πολιτική ουδετερότητας της Ένωσης όσον αφορά τα συγκρουόμενα μέρη στο Αφγανιστάν. Στην κοινή θέση της Ένωσης για το Αφγανιστάν, της 22ας Ιανουαρίου 2001(1), καλούνται οι ενδιαφερόμενες χώρες να σταματήσουν κάθε περαιτέρω στρατιωτική και παραστρατιωτική εμπλοκή τους ή τις δράσεις των μυστικών τουςπηρεσιών στο Αφγανιστάν καθώς και να θέσουν τέρμα σε κάθε στρατιωτική στήριξη στα μέρη που εμπλέκονται στις συγκρούσεις. Η ανθρωπιστική βοήθεια της Επιτροπής στο Αφγανιστάν στοχεύει τις ομάδες πληθυσμού που κινδυνεύουν ανεξάρτητα με το εάν ανήκουν σε κάποια συγκεκριμένη παράταξη στον πόλεμο αυτόν.

(1) ΕΕ C 21 της 23.1.2000.